《临江仙（席上赋）》
宋代·毕良史

霜月穿帘乍白，苹风入坐偏凉。麾灯促席诧时光。桃花歌扇小，杨柳舞衫长。

别乘平分风月，词人剩引觥觞。莫将幽恨搅刚肠。尽添金掌露，频注玉猊香。

作者简介：毕良史，[宋]（?至一一五o）字少董，蔡州（今河南汝南）人，一作代州（今山西大同）人。士安孙。绍兴间进士，善作窠木、竹石、云龙。喜字学，得晋、唐人笔法，尤工小楷。少游京师，以买卖古器、字画之属，出入贵人之门。当时谓之毕偿卖（米芾画史作“常卖”。兵火后侨寓兴国军，江西漕将蒋灿喜其辨慧，资给赴行在。时高宗方搜访古玩，恨未有辨其真伪者，得良史甚悦。补文学，权知东明县。到县搜求古器书画，复载以达行在。高宗大喜，改京秩，栖迟辇下，人又号毕骨董。《杨诚斋集、图绘宝鉴、书史会要、画鉴、六研斋二笔》